Fjandvinafögnuður

Athygli vekur að svarnir pólitískir andstæðingar Atla Gíslasonar, Jóns Bjarnasonar og Guðfríðar Lilju keppast nú um að skrifa lofrullur og minningargreinar um þau pólitískt gengin. Lofrullur á þeim mælikvarða sem ekki koma úr ranni íhaldsins nema um þeirra eigin Guði fallna.

Það hefur ekki verið þeim Atla, Jóni og Guðfríði neitt sérstakt áhyggjuefni að hafa verið á skjá og skjön við samherja sína. En sú staðreynd að þau eru núna elskuð og dáð af pólitískum fjandmönnum, sem aldrei hafa lagt þeim til annað en illt orð, ætti að vera þeim nokkurt íhugunarefni.

Fyrri ummæli:

Ummæli:
Jón Bjarnason og Guðfríður Lilja sáu hjálparlaust um að mála sig út í horn gagnvart flokksfélögum.

Jón með ótrúlegum embættisafglöpum og þumbarahætti og Guðfríður með því að vera á móti öllu. Og auðvitað klappar íhaldið fyrir þessum riddurum ömurleikans.

Nú vantar bara lýðskrumarann Ögmund í þennan hjáróma grátkór.

Farið hefur fé betra...

Verkefni: Óuppbyggilegir eiginleikar
Merking: Bera ekki virðingu fyrir skoðun eða trú annarra;Eru ögrandi;Eru kaldhæðin